Forslag til RÅDETS AFGØRELSE om iværksættelse af et program til fremme af udvikling, distribution og markedsføring af europæiske audiovisuelle produktioner (MEDIA Plus - Udvikling, distribution og markedsføring) (2001-2005)

Forslag til RÅDETS AFGØRELSE om iværksættelse af et program til fremme af udvikling, distribution og markedsføring af europæiske audiovisuelle produktioner (MEDIA Plus - Udvikling, distribution og markedsføring) (2001-2005)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 157 stk. 3,

under henvisning til forslag fra Kommissionen [30],

[30] EFT C

under henvisning til udtalelse fra Europa-Parlamentet [31],

[31] EFT C

under henvisning til udtalelse fra Det Økonomiske og Sociale Udvalg [32], og

[32] EFT C

ud fra følgende betragtninger:

(1) Kommissionen afholdt i samarbejde med det britiske formandskab en europæisk av-konference «Den digitale tidsalders udfordringer og muligheder», i Birmingham fra den 6. til den 8. april 1998. Denne høring viste, at der er behov for et styrket program til støtte for den europæiske audiovisuelle industri, især på området udvikling, distribution og markedsføring af europæiske audiovisuelle produktioner. I den digitale tidsalder bidrager aktiviteterne på det audiovisuelle område til at skabe nye arbejdspladser, især inden for produktion og transmission af audiovisuelt indhold.

(2) Rådet (audiovisuelle spørgsmål/kultur) tilsluttede sig på mødet den 28. maj 1998 resultaterne af den europæiske av-konference i Birmingham og understregede dermed det ønskelige i at fremme udviklingen af en stærk og konkurrencedygtig europæisk audiovisuel programindustri, der tager særligt hensyn til den kulturelle mangfoldighed i Europa og de særlige vilkår for begrænsede sproglige områder.

(3) I rapporten af 26. oktober 1998 fra refleksionsgruppen på højt plan vedrørende den audiovisuelle politik med titlen «L'ère numérique et la politique audiovisuelle européenne» anerkendes det, at det er nødvendigt at styrke støtteforanstaltningerne til fremme af spillefilms- og tv-industrien blandt andet ved at give MEDIA-programmet de ressourcer, der svarer til industriens omfang og strategiske betydning.

(4) I sin meddelelse til Europa-Parlamentet og Ministerrådet med titlen «Den audiovisuelle politik: den videre udvikling» [33] erkender Kommissionen, at en øget offentlig støtte, især på EF-plan, er nødvendig for at styrke den europæiske audiovisuelle sektors konkurrencevne.

[33] KOM(1998) 446 endelig udg. af 14.7.1998.

(5) I grønbogen om «Konvergensen mellem telekommunikationssektoren, mediesektoren og informationsteknologisektoren og de lovgivningsmæssige implikationer heraf» [34] understreges risikoen for knaphed på kvalitetsindhold til det digitale og analoge fjernsynsmarked.

[34] KOM(97) 623 endelig udg. af 3.12.1997.

(6) Den offentlige høring om grønbogen, som Kommissionen gennemførte [35], viste, at det er nødvendigt at skabe gunstige rammer for distribution og markedsføring af europæisk audiovisuelt indhold til de traditionelle og nye medier i et digitalt miljø.

[35] SEK(1998) 1284 endelig udg. af 29.7.1998.

(7) I sine konklusioner af 27. september 1999 om resultaterne af den offentlige høring om grønbogen om konvergens [36] opfordrede Rådet Kommissionen til at tage hensyn til resultatet af høringen ved udarbejdelse af forslag med henblik på foranstaltninger til styrkelse af den europæiske audiovisuelle industri, herunder multimedieindustrien.

[36] EFT C 283 af 6.10.1999, s. 1.

(8) Kommissionen iværksatte et «Handlingsprogram til fremme af udviklingen af den europæiske audiovisuelle industri (MEDIA) (1991-1995)», som blev vedtaget ved Rådets afgørelse 90/685/EØF [37], og som blandt andet omfatter aktioner med det formål at støtte udvikling og distribution af europæiske audiovisuelle produktioner.

[37] EFT L 380 af 31.12.1990, s. 37.

(9) Fællesskabets strategi for udvikling og styrkelse af den europæiske audiovisuelle industri blev bekræftet med programmet MEDIA II (1996-2000), som blev vedtaget ved Rådets afgørelse 95/563/EF [38] og ved Rådets afgørelse 95/564/EF [39]. I betragtning af den viden, der er opnået gennem dette program, bør det forlænges under hensyntagen til de opnåede resultater.

[38] EFT L 321 af 30.12.1995, s. 25.

[39] EFT L 321 af 30.12.1995, s. 33.

(10) I sin rapport om resultaterne af MEDIA II-programmet (1996-2000) fra 1. januar 1996 til 30. juni 1998 giver Kommissionen udtryk for, at programmet respekterer det nødvendige subsidiaritetsprincip for fællesskabsstøtten i forhold til den nationale støtte, idet MEDIA-programmets foranstaltninger supplerer de nationale mekanismers traditionelle indfaldsvinkler [40].

[40] KOM(1999) 91 endelig udg. af 16.3.1999.

(11) Det er nødvendigt at tage hensyn til den audiovisuelle sektors kulturelle aspekter i overensstemmelse med traktatens artikel 151.

(12) Det europæiske audiovisuelle marked, som er ved at opstå, kræver udvikling og produktion af europæiske programmer, dvs. programmer fremstille i medlemsstaterne samt programmer fra europæiske tredjelande, der deltager i MEDIA Plus-programmet, eller som har en ramme for samarbejde med det som opfylder betingelserne i artikel 6 i Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv- radiospredningsvirksomhed [41], ændret ved Europa-Parlamentets og Rådets direktiv 97/36/EF [42].

[41] EFT L 298 af 17.10.1989, s. 23.

[42] EFT L 202 af 30.7.1997 s. 60.

(13) For at sikre den audiovisuelle programindustris konkurrenceevne skal der bruges nye teknologier ved udvikling, produktion og distribution af programmerne. Som følge heraf bør der sikres en passende og effektiv koordinering med de aktioner, der iværksættes inden for nye teknologier, blandt andet det femte rammeprogram for Det Europæiske Fællesskabs indsats inden for forskning, teknologisk udvikling og demonstration (1998-2002), der blev vedtaget ved Europa-Parlamentets og Rådets afgørelse nr. 182/1999/EF [43].

[43] EFT L 26 af 1.2.1999, s. 1.

(14) I sin rapport til Det Europæiske Råd om jobmuligheder i informationssamfundet [44] konstaterede Kommissionen, at der ligger et stærkt jobskabelsespotentiale i de nye audiovisuelle tjenester.

[44] KOM(1998) 590 endelig udg.

(15) Kommissionen har i sin meddelelse om Fællesskabspolitikkerne og beskæftigelsen [45] anerkendt den positive virkning, MEDIA II-programmet har på beskæftigelsen inden for det audiovisuelle område.

[45] KOM(1999) 167 endelig udg.

(16) Betingelserne for distribution af europæiske spillefilm på det europæiske og internationale marked bør forbedres. Samarbejdet mellem internationale distributører, nationale distributører, biografejere og producenter og støtte samordnede initiativer, der åbner mulighed for fælles aktioner for fremvisning af europæiske værker.

(17) Vilkårene for tv-spredning af europæiske produktioner på det europæiske og internationale marked bør forbedres. Det er derfor nødvendigt at fremme samarbejdet mellem tv-spredningsforetagender, som defineret i artikel 2 i direktiv 89/552/EØF, internationale distributører og producenter.

(18) Der bør sikres en lettere markedsadgang for uafhængige europæiske produktions- og distributionsvirksomheder samt lettere markedsføring af såvel europæiske audiovisuelle værker som virksomheder.

(19) Offentlighedens adgang til den europæiske audiovisuelle kulturarv bør forbedres gennem en digitalisering heraf og gennem etablering af netværkssamarbejde på europæisk plan.

(20) De associerede lande i Central- og Østeuropa, Cypern, Malta, Tyrkiet samt de EFTA-lande, der er parter i EØS-aftalen, er anerkendte som potentielle deltagere i fællesskabsprogrammer på grundlag af supplerende bevillinger og efter procedurer, der skal aftales med disse lande.

(21) De øvrige europæiske lande, der har underskrevet Europarådets konvention om grænseoverskridende fjernsyn, er en integreret del af det europæiske audiovisuelle område og har derfor ret til at deltage i dette program på grundlag af supplerende bevillinger og efter de procedurer, der fastlægges i aftaler mellem de berørte parter. Disse lande kan, såfremt de ønsker det og under hensyntagen til budgetmæssige overvejelser eller andre prioriteter inden for deres audiovisuelle industrier, deltage i programmet eller nyde godt af en mere begrænset samarbejdsordning på grundlag af supplerende bevillinger efter særlige bestemmelser, der skal aftales med disse lande.

(22) Samarbejde med ikke-europæiske tredjelande, der udvikles på grundlag af fælles, afbalancerede interesser, kan give mulighed for en værditilvækst for den europæiske audiovisuelle industri med hensyn til markedsføring, markedsadgang, distribution, transmission og udnyttelse af europæiske produktioner i disse lande. Et sådant samarbejde skal udvikles på grundlag af supplerende bevillinger og efter særlige bestemmelser, der fastlægges i aftaler mellem de berørte parter.

(23) Et finansielt referencegrundlag, jf. punkt 2 i erklæringen fra Europa-Parlamentet, Rådet og Kommissionen af 6. marts 1995 [46], er indføjet i denne afgørelse for hele programmets varighed, uden at det påvirker budgetmyndighedens kompetence som defineret i traktaten.

[46] EFT C 102 af 4.4.1996, s. 4.

(24) I overensstemmelse med artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [47], bør de nødvendige foranstaltninger til gennemførelse af denne afgørelse vedtages ved anvendelse af den i artikel 3 i nævnte afgørelse fastlagte rådgivningsprocedure -

[47] EFT L 184, 17.7.1999, s. 23.

TRUFFET FØLGENDE AFGØRELSE:

Artikel 1

1. Der indføres for perioden 1. januar 2001 til 31. december 2005 et program til fremme af udvikling, distribution og markedsføring af europæiske audiovisuelle produktioner i og uden for Fællesskabet, i det følgende benævnt «programmet» med henblik på at styrke den europæiske audiovisuelle industri.

2. Programmet har følgende formål:

a) at forbedre den europæiske audiovisuelle industris konkurrenceevne på det europæiske og internationale marked ved at støtte udvikling, distribution og markedsføring af europæiske audiovisuelle produktioner under hensyntagen til udviklingen af nye teknologier;

b) at sikre respekt for den sproglige og kulturelle mangfoldighed i Europa;

c) at udnytte den europæiske audiovisuelle kulturarv, især gennem digitalisering og netværkssamarbejde;

d) at udvikle den audiovisuelle sektor i lande eller regioner med ringe audiovisuel produktionskapacitet, og/eller et begrænset geografisk og sprogligt område;

e) at styrke produktions- og distributionssektoren, navnlig små og mellemstore virksomheder.

Realiseringen af disse formål sker i overensstemmelse med de i bilaget fastlagte retningslinjer.

Artikel 2

Inden for projektudvikling er programmets specifikke formål:

a) ved hjælp af finansiel støtte at fremme udviklingen af produktionsprojekter (fiktion til biograf eller tv, kreative dokumentarfilm, tegne- eller dukkefilm til tv eller biograf, værker, der udnytter den audiovisuelle og filmiske kulturarv) forelagt af virksomheder og beregnet for de europæiske og internationale markeder;

b) ved hjælp af finansiel støtte at fremme udviklingen af produktionsprojekter, hvori indgår brugen af de nye kreative teknikker, produktions- og distributionsteknikker.

Artikel 3

Inden for distribution er programmets specifikke formål:

a) at udbygge den europæiske distributionssektor med hensyn til film ved at tilskynde distributørerne til at investere i erhvervede og markedsføring af europæiske spillefilm uden for produktionslandet;

b) at fremme en større grænseoverskridende transmission af europæiske film uden for produktionslandet på de europæiske og internationale markeder gennem tilskyndelsesforanstaltninger til fremme af distribution og fremvisning af dem i biograferne;

c) at styrke distributionssektoren for europæiske produktioner på medier til privat brug ved at tilskynde distributørerne til at investere i digital teknologi og markedsføring af europæiske produktioner uden for produktionslandet;

d) at fremme udbredelse i og uden for Fællesskabet af europæiske tv-programmer, der henvender sig til et europæisk og internationalt publikum ved at fremme samarbejdet mellem europæiske tv-selskaber og uafhængige distributører og producenter allerede på produktionsstadiet;

e) at fremme oprettelsen af kataloger over europæiske produktioner i digitalt format til udnyttelse gennem de nye medier;

f) at støtte flersprogede europæiske audiovisuelle værker og spillefilm.

Artikel 4

Inden for markedsføring og markedsadgang har programmet til formål at:

a) lette og fremme markedsføring og udbredelse af europæiske audiovisuelle værker og spillefilm og på faglige messer i Europa og i resten af verden samt audiovisuelle festivaler i Europa;

b) fremme netværkssamarbejdet mellem operatører på europæisk plan navnlig ved at støtte nationale markedsføringsorganisationers fælles aktiviteter.

Artikel 5

1. Modtagerne af fællesskabsstøtte skal sørge for en væsentlig del af finansieringen. Fællesskabets andel kan ikke overstige 50% af omkostningerne ved aktionerne. I de tilfælde, der er udtrykkeligt anført i bilaget, kan der dog finansieres op til 60% af omkostningerne ved aktionerne.

2. Det finansielle referencegrundlag til gennemførelsen af dette program er for den i artikel 1, stk. 1, nævnte periode på 350 mio. EUR. De årlige bevillinger skal godkendes af budgetmyndigheden inden for rammerne af de finansielle overslag.

3. Med forbehold af de aftaler og konventioner, som Fællesskabet er kontraherende part i, skal de virksomheder, der er omfattet af programmet, være og forblive ejet, enten direkte eller ved majoritetsdeltagelse af medlemsstater og/eller statsborgere i medlemsstater.

Artikel 6

Den finansielle støtte, der bevilges i henhold til programmet, kan ydes i form af forskud, der skal tilbagebetales på visse betingelser eller tilskud som fastsat i bilaget. Tilbagebetalinger under programmet samt andre tilbagebetalinger fra aktioner under programmerne MEDIA (1991-1995) og MEDIA II (1996-2000) anvendes til at dække behovene under MEDIA Plus-programmet.

Artikel 7

Kommissionen er ansvarlig for programmets gennemførelse efter proceduren i artikel 8, stk. 2, og i overensstemmelse med retningslinjerne i bilaget.

Artikel 8

1. Kommissionen bistås af det udvalg, MEDIA-udvalget, der er oprettet ved artikel 6 i Europa-Parlamentets og Rådets afgørelse xx/xxx/EF [48].

[48] Se s. i denne Tidende.

2. Når der henvises til dette stykke, finder rådgivningsproceduren i artikel 3 i afgørelse 1999/468/EF anvendelse under overholdelse af bestemmelserne i artikel 7, stk. 3, i nævnte afgørelse.

Artikel 9

For at sikre en fleksibel tilpasning af programmet til den teknologiske udvikling iværksættes der pilotprojekter på de i bilaget anførte områder.

Med henblik herpå kan Kommissionen om nødvendigt høre tekniske rådgivningsgrupper. Disse skal bestå af branchefolk fra de forskellige audiovisuelle sektorer, der udpeges af medlemsstaterne og have Kommissionens repræsentant som formand. De tekniske rådgivningsgrupper forelægger deres rapporter for Kommissionen, der tager størst mulig hensyn til den.

Artikel 10

1. Dette program er åbent for deltagelse af de associerede lande i Central- og Østeuropa i overensstemmelse med betingelserne i associeringsaftalerne eller tillægs protokollerne hertil vedrørende deltagelse i fællesskabsprogrammer, der er indgået eller skal indgås med disse lande.

2. Cypern, Malta, Tyrkiet og de EFTA-lande, der er parter i EØS-aftalen, kan deltage i dette program på grundlag af supplerende bevillinger og efter procedurer, der aftales med disse lande.

3. Ud over de i stk. 1 og 2 nævnte lande kan de lande, der har tiltrådt Europarådets konvention om grænseoverskridende fjernsyn, deltage i dette program på grundlag af supplerende bevillinger og på de betingelser, der fastlægges i aftalerne mellem de berørte parter.

4. Åbningen af programmet for de i stk. 1, 2 og 3 nævnte europæiske tredjelande kan være betinget af en forudgående undersøgelse af, om deres nationale lovgivning er i overensstemmelse med gældende fællesskabsret, herunder med artikel 6, stk. 1, andet afsnit, i direktiv 89/552/EØF.

5. Dette program er ligeledes åbent for samarbejde med andre tredjelande på grundlag af supplerende bevillinger og efter særlige bestemmelser, der skal fastlægges i aftaler mellem de berørte parter. De i stk. 3 nævnte europæiske tredjelande, der ikke måtte ønske fuld deltagelse i programmet, kan indgå i et samarbejde med programmet på de i dette stykke fastsatte betingelser.

Artikel 11

1. Kommissionen sikrer, at der for de i denne afgørelse omhandlede aktioner foretages en forudgående vurdering, en overvågning og en efterfølgende evaluering.

2. Efter afslutningen af projekterne vurderer Kommissionen, hvorledes de er udført, og hvilke virkninger deres gennemførelse har haft, for at kunne fastslå, om de oprindeligt fastsatte mål er nået.

3. Kommissionen forelægger Europa-Parlamentet, Rådet og Det Økonomiske og Sociale Udvalg en evalueringsrapport om programmets virkninger og effektivitet på grundlag af de opnåede resultater efter to års gennemførelse af programmet. Denne rapport ledsages eventuelt af forslag til tilpasninger, herunder budgetmæssige justeringer.

4. Kommissionen forelægger Europa-Parlamentet, Rådet og Det Økonomiske og Sociale Udvalg en beretning om gennemførelsen og resultaterne af programmet efter afslutningen af dette.

Artikel 12

Denne afgørelse har virkning fra den 1. januar 2001.

Udfærdiget i Bruxelles, den

På Rådets vegne

Formand

BILAG

1. PLANLAGTE AKTIONER

1.1 Udvikling af audiovisuelle produktioner

Aktionerne under programmet har til formål at yde finansiel støtte til virksomheder i den audiovisuelle sektor, der indsender:

- forslag om støtte til udvikling af audiovisuelle produktioner, der forelægges enkeltvis;

- forslag om støtte til udvikling af kataloger over projekter (projektpakker) inden for rammerne af en iværksætterstrategi på mellemlang sigt.

I udvælgelseskriterierne skal der primært tages hensyn til projekternes muligheder i europæisk og internationalt perspektiv og navnlig:

- koproducenternes interesse for projektet;

- projektets muligheder for grænseoverskridende udnyttelse (fremgår af distributørernes interesse, projektets produktionspotentiale, produktioner, der taler til fordel for ansøgervirksomheden eller dens medarbejdere);

- kvalitet og originalitet i koncept, drejebog, fortælling;

- muligheder for brug af nye teknologier (special effects, digital billedbehandling, interaktivitet osv.).

Den finansielle støtte til udvikling ydes normalt til individuelle projekter i form af lån, der skal tilbagebetales på visse betingelser og til projektkataloger i form af støtte, der ikke skal tilbagebetales. Støtten er normalt på højst 50% af projektomkostningerne, men kan forhøjes til 60% for projekter, der har betydning for fremhævelse af den kulturelle mangfoldighed i Europa.

1.2 Distribution og tv-transmission

1.2.1 Distribution af spillefilm:

Med henblik på at nå målene i artikel 3 gennemføres følgende aktioner:

a) En støtteordning med forskud, der skal tilbagebetales på visse betingelser, til distributører af europæiske spillefilm uden for produktionslandet. Denne ordning skal:

- fremme netværkssamarbejde mellem europæiske distributører i samarbejde med internationale producenter og distributører med henblik på at fremme fælles strategier på det europæiske marked,

- tilskynde især distributører til at investere i de nødvendige omkostninger til passende promotion og distribution af europæiske film uanset produktionsbudgettet,

- støtte flersprogede europæiske produktioner (eftersynkronisering, tekstning og indspilning på flere sprog).

Kriterierne for udvælgelse af støttemodtagere kan bl.a. indeholde bestemmelser, der gør det muligt at skelne mellem projekterne på grundlag af produktionsbudgettets størrelse. Der ydes særlig støtte til film, som har betydning for fremhævelse af den kulturelle mangfoldighed i Europa.

b) En "automatisk" støtteordning til europæiske distributører i forhold til antallet af solgte billetter til europæiske film uden for produktionslandet i de stater, der deltager i programmet med et loft for hver film og for hvert land. Distributørerne må kun investere denne støtte i:

- indkøb af europæiske film uden for produktionslandet;

- udgifter til fremstilling (kopier, eftersynkronisering og tekstning), markedsføring af og reklame for europæiske film uden for produktionslandet.

I de nærmere bestemmelser for geninvestering kan der fastsættes en fællesskabsstøtte på mere end 50% (dog højst 60%) af projektomkostningerne, især for investeringer på produktionsstadiet og i film, der er af betydning for fremhævelsen af den kulturelle mangfoldighed i Europa.

c) En støtteordning for europæiske selskaber til international distribution af spillefilm (salgsagenter) i forhold til deres resultater på markedet i en given periode. Denne støtte må kun anvendes af internationale distributører til investering i omkostninger til fremme af nye europæiske produktioner på det europæiske og internationale marked.

d) En passende støtte, der kan tilskynde biograferne til i en minimumsperiode at vise mange europæiske film, der er produceret uden for landet, i premierebiografer. Den støtte, der bevilges til hver biograf, kan blandt andet fastsættes i forhold til antal solgte billetter i disse biografer til europæiske film, der er produceret uden for det pågældende land i en referenceperiode. Den bevilgede støtte skal især bidrage til at udvikle aktioner til uddannelse og bevidstgørelse af det unge biografpublikum. Der vil ligeledes kunne bevilges støtte til at fremme oprettelse og konsolidering af netværk af europæiske biografer, der træffer fælles foranstaltninger til at fremme denne aktivitet.

e) En støtteordning til produktion af internationale lydbånd (musik og effekter) til europæiske spillefilm. Den bevilgede støtte fastlægges i forhold til produktionsbudgettets størrelse.

1.2.2 Offline distribution af europæiske værker

Dette udtryk dækker distribution af europæiske værker på medier til privat brug.

Automatisk støtte: en automatisk støtteordning til udgivere og distributører af europæiske spillefilm og audiovisuelle værker på medier til privat brug (såsom videokassetter, DVD, DVD-Rom) i forhold til deres resultater på markedet over en given periode. Distributørerne må kun investere denne støtte i:

- udgifter til udgivelse og distribution af nye europæiske værker uden for produktionslandet på et digitalt medium; eller

- udgifter til markedsføring af nye europæiske værker uden for produktionslandet på et ikke-digitalt medium.

Denne ordning skal:

- fremme brug af nye teknologier til udgivelse af europæiske produktioner beregnet til privat brug (udvikling af en digital master, der kan udnyttes af alle europæiske distributører);

- især tilskynde distributører til at investere i de nødvendige omkostninger til markedsføring og distribution af europæiske film og audiovisuelle værker uden for produktionslandet;

- støtte flersprogede europæiske produktioner (eftersynkronisering, tekstning og indspilning på flere sprog).

1.2.3 Tv-transmission:

Tilskyndelse af uafhængige producenter til at producere værker (fiktion, dokumentarfilm og tegne- og dukkefilm) med deltagelse af mindst tre tv-selskaber fra flere medlemsstater, der tilhører forskellige sprogområder.

Kriterierne for udvælgelse af modtagerne kan omfatte bestemmelser, der gør det muligt at skelne mellem projekterne alt efter budgettets størrelse. Der ydes særlig støtte til audiovisuelle værker, der er af betydning for en bedre udnyttelse af den europæiske kulturarv og den kulturelle mangfoldighed i Europa.

1.2.4 Online distribution af europæiske produktioner:

Dette udtryk dækker online distribution af europæiske værker gennem avancerede distributionstjenester og nye medier (internet, video-on-demand, pay-per-view). Målet er at fremme den europæiske audiovisuelle programindustris tilpasning til udviklingen i den digitale teknologi, navnlig for så vidt angår de avancerede online distributionstjenester.

Gennem foranstaltninger til fremme af digitalisering af produktioner og udvikling af markedsførings- og reklamemateriale på et digitalt medium at tilskynde europæiske selskaber (leverandører af online adgang, temakanaler osv.) til at fremstille kataloger over europæiske værker i digitalt format beregnet til udnyttelse gennem de nye medier.

1.3 Promotion

1.3.1 Promotion og markedsadgang:

Aktionerne under programmet skal:

a) fremme branchefolks adgang til det europæiske og det internationale marked gennem specifikke aktioner for teknisk og økonomisk bistand i forbindelse med markedsføringsbegivenheder, såsom:

- de vigtigste europæiske og internationale filmmesser;

- de vigtigste europæiske og internationale fjernsynsmesser;

- temamarkeder, herunder markeder for tegne- og dukkefilm, dokumentarfilm, multimedier og nye teknologier.

b) fremme etablering af en database for kataloger over europæiske programmer.

Med henblik herpå tilskynder Kommissionen operatørerne til at etablere et netværkssamarbejde på europæisk plan blandt andet ved at støtte fælles aktioner mellem nationale markedsføringsforetagender.

I kriterierne for udvælgelse af projekter skal der primært tages hensyn til:

- den europæiske dimension,

- kvaliteten af de tjenester, der tilbydes branchefolkene (producenter, distributører, tv-selskaber, salgsagenter),

- støttemodtageres og operatørers ekspertise inden for markedsføring.

Støtten er normalt på højst 50% af projektomkostningerne.

1.3.2 Festivaler:

Aktionerne under programmet skal:

- støtte audiovisuelle festivaler, der gennemføres i partnerskab, og hvor der vises mange europæiske produktioner,

- fremme samarbejdsprojekter med en europæisk dimension mellem audiovisuelle arrangementer med deltagelse af mindst otte medlemsstater, som har en fælles handlingsplan til fremme af markedsføring af europæiske audiovisuelle produktioner og udbredelsen heraf.

Der vil blive lagt særlig vægt på festivaler, der bidrager til at fremme produktioner fra medlemsstater eller regioner med ringe audiovisuel produktionskapacitet og produktioner af unge europæiske filmskabere, og hvor der iværksættes en opfølgning af distributionen af de viste europæiske produktioner.

Projekter fra netværk, der sikrer et varigt samarbejde mellem arrangementer, vil blive foretrukket.

Støtten er normalt på højst 50% af projektomkostningerne.

1.3.3 Aktiviteter til fremme af produktion af europæiske audiovisuelle værker:

Fremme branchefolks iværksættelse, i tæt samarbejde med medlemsstaterne, af aktiviteter til fremme af produktion af europæiske spillefilm og audiovisuelle værker til det brede publikum.

1.4 Pilotprojekter

Kommissionen iværksætter pilotprojekter på følgende områder:

- Bevarelse og udnyttelse af den filmiske kulturarv ved at fremme partnerskaber mellem operatører i spillefilmsektoren og offentlige og private foretagender;

- digitalisering af de europæiske audiovisuelle programarkiver;

- netværkssamarbejde mellem ophavsretshavere til kataloger over europæiske audiovisuelle produktioner;

- fremvisning af europæiske audiovisuelle produktioner på temakanaler, der udsendes i digitalt format;

- oprettelse af et passende miljø til udvikling og udsendelse af nye avancerede online distributionstjenester.

I givet fald kan Kommissionen indgå et samarbejde med de tekniske rådgivningsgrupper.

2. GENNEMFØRELSE AF PROGRAMMET

2.1 Fremgangsmåde

Ved gennemførelsen af programmet arbejder Kommissionen tæt sammen med medlemsstaterne. Den hører også de involverede parter. Kommissionen sørger for, at de branchefolk, der deltager i programmet, afspejler den kulturelle mangfoldighed i Europa.

2.2 Finansiering

2.2.1 Fællesskabsstøtte

Fællesskabsstøtten kan ikke overstige 50% af omkostningerne ved de planlagte aktioner (med undtagelse af de i dette bilag udtrykkeligt anførte tilfælde, hvor der er planlagt et højere loft) og ydes i form af forskud eller lån, der skal tilbagebetales på visse betingelser eller tilskud. Når der er tale om støtte til flersprogede produktioner, gives fællesskabsstøtten i form af tilskud.

2.2.2 Forudgående vurdering, opfølgning og efterfølgende evaluering

Inden Kommissionen godkender en anmodning om fællesskabsstøtte, evaluerer den omhyggeligt, om projektet er i overensstemmelse med denne afgørelse og med betingelserne i nr. 2 og 3 i dette bilag.

Anmodninger om fællesskabsstøtte skal omfatte:

- en finansieringsplan med alle enkeltheder om projektets finansiering, herunder den støtte, som Kommissionen anmodes om,

- en foreløbig tidsplan,

- alle andre nyttige oplysninger, som Kommissionen anmoder om.

2.2.3 Finansielle bestemmelser og finanskontrol

Kommissionen fastsætter efter de relevante bestemmelser i finansforordningen reglerne for forpligtelser og betalinger i forbindelse med de foranstaltninger, der gennemføres i henhold til denne afgørelse.

2.3 Gennemførelse

2.3.1 Kommissionen gennemfører programmet. Den kan med henblik herpå indgå et samarbejde med konsulenter og kontorer for faglig bistand, der udvælges efter en udbudsprocedure på grundlag af deres branchemæssige sagkundskab. Den faglige bistand finansieres af programmets budget. Kommissionen kan ligeledes i henhold til proceduren i artikel 7 indgå partnerskaber om ad hoc-aktiviteter med specialiserede foretagender, såsom den audiovisuelle del af Eureka-programmet med henblik på at gennemføre fælles aktioner, der opfylder programmets mål på markeds føringsområdet.

Kommissionen foretager den endelige udvælgelse af modtagere af støtte fra programmet og træffer beslutning om den økonomiske støtte, der skal bevilges, i henhold til artikel 7.

Med henblik på gennemførelsen af programmet, herunder navnlig evalueringen af de projekter, der modtager finansiel støtte fra programmet, og aktionerne til fremme af netværkssamarbejde, sørger Kommissionen for at lade sig bistå af anerkendte eksperter fra den audiovisuelle sektor på områderne udvikling, produktion, distribution og markedsføring.

2.3.2 Gennem relevante aktioner informerer Kommissionen om mulighederne i programmet og sikrer fremme heraf.

Navnlig træffer Kommissionen og medlemsstaterne de nødvendige foranstaltninger, idet de fortsætter aktiviteterne i netværket af MEDIA-kontorer og styrker disses faglige kvalifikationer for:

- at sikre information om og fremme af programmet;

- at tilskynde til den størst mulige deltagelse i aktionerne fra branchens side;

- at bistå branchefolk i udformningen af de projekter, de ønsker at indsende i forbindelse med indkaldelserne af forslag;

- at fremme grænseoverskridende samarbejde mellem branchefolk;

- at sikre forbindelse med medlemsstaternes forskellige støtteinstitutioner, således at aktionerne under dette program og de nationale støtteforanstalt ninger supplerer hinanden.

FINANSIERINGSOVERSIGT

1. FORANSTALTNINGENS BETEGNELSE

Program til fremme af udvikling, distribution og markedsføring af europæiske audiovisuelle produktioner

2. BUDGETPOST

B 3 2010

3. RETSGRUNDLAG

Artikel 157 i traktaten om oprettelse af Det Europæiske Fællesskab

4. BESKRIVELSE AF FORANSTALTNINGEN

4.1 Foranstaltningens generelle formål

Programmet har til formål at mindske svaghederne i den europæiske audiovisuelle indholds- og multimedieindustri, dvs. den utilstrækkelige udbredelse af europæiske værker uden for produktionslandet og den kroniske mangel på investeringer i de foregående led (projektudvikling, faglig efter- og videreuddannelse) og i de efterfølgende led (distribution og markedsføring) i forhold til produktionsvolumen og i forhold til konkurrencen fra amerikanske produktioner.

De generelle formål er at:

- styrke den europæiske audiovisuelle industris konkurrenceevne, især på det europæiske marked, ved at støtte udvikling af projekter, der har et virkeligt distributions- og/eller transmissionspotentiale,

- styrke de uafhængige europæiske produktions- og distributionsvirksomheder (hvoraf de fleste er små og mellemstore virksomheder) ved at fremme netværkssamarbejdet mellem dem,

- sikre de europæiske indholdsindustriers placering på markedet for de nye audiovisuelle medier,

- fremme udbredelsen af audiovisuelle produktioner på det europæiske marked og markedsføringen heraf uden for Unionen,

- øge potentialet i lande eller regioner med ringe audiovisuel produktionskapacitet, og/eller som udgør et begrænset geografisk og sprogligt område,

- sikre respekten for den sproglige og kulturelle mangfoldighed i Europa,

- udnytte den audiovisuelle kulturarv i Europa.

4.2 Foranstaltningens varighed og nærmere bestemmelser for dens forlæng else/fornyelse.

Programmet MEDIA Plus Udvikling dækker perioden fra 1. januar 2001 til 31. december 2005. En eventuel forlængelse/fornyelse af programmet er underlagt en ny beslutningsprocedure på grundlag af traktatens bestemmelser.

5. KLASSIFIKATION AF UDGIFTERNE/INDTÆGTERNE

5.1 Ikke-obligatoriske udgifter

5.2 Opdelte bevillinger

5.3 Ikke relevant

6. UDGIFTERNES/INDTÆGTERNES ART

Den finansielle støtte til udvikling ydes normalt i form af lån, der skal tilbagebetales på visse betingelser til individuelle projekter og i form af støtte, der ikke skal tilbagebetales til projektkataloger. Støtten er normalt på højst 50% af projektomkostningerne, men kan forhøjes til 60% for projekter, der har betydning for fremhævelse af den kulturelle mangfoldighed i Europa.

Den finansielle støtte til distribution ydes i form af lån, der skal tilbagebetales under visse betingelser til selektive ordninger (biograf og fjernsyn) og tilskud, der ikke skal tilbagebetales til automatiske ordninger (biograf og video). Der er også tale om tilskud, der ikke skal tilbagebetales ved støtte til salgsagenter, biografer, produktion af internationale lydbånd og til kataloger over produktioner i digitalt format. Støtten er normalt på højst 50% af projektomkostningerne, men kan forhøjes til 60% for projekter, der har betydning for fremhævelse af den kulturelle mangfoldighed i Europa.

Den finansielle støtte til markedsføring og pilotprojekter ydes normalt i form af tilskud, der ikke skal tilbagebetales.

7. FINANSIELLE VIRKNINGER

7.1 Beregningsmetode for de samlede omkostninger ved foranstaltningen

Beløbene er fastlagt på grundlag af to informationskilder:

- Disponible data fra gennemførelsen af MEDIA II-programmet (taloplysninger fra databaser fordelt på aktivitetssektor og aktionslinje). Disse tal er baseret på oplysninger, der er indsendt af ansøgerne (der repræsenterer mindst 50% af branchens fagfolk).

- Data fra følgende dokumenter: akterne fra de audiovisuelle konferencer (den europæiske audiovisuelle konference i Birmingham, forum om den audiovisuelle politik i Helsinki), rapporten fra refleksionsgruppen på højt plan vedrørende den audiovisuelle politik (Oreja-gruppen), midtvejsevaluering af programmet MEDIA II (BIPE), dokumenter fra Kommissionen (grønbog om konvergens, meddelelse om den videre udvikling af den audiovisuelle politik) osv. Disse dokumenter, der indeholder analyser af makroøkonomisk art, indeholder taloplysninger om, hvilke behov de enkelte sektorer i den audiovisuelle industri har.

Tilbagebetalinger af lån bevilget inden for rammerne af programmet samt de, der stammer fra aktioner, der er gennemført inden for rammerne af programmerne MEDIA (1991-1995) og MEDIA II (1996-2000), afsættes til Media Plus.

Udvikling

Fordeling og prognoser i tal for udviklingssektoren (i mio. EUR.)

>TABELPOSITION>

Distribution

Fordeling og prognoser i tal for distributionssektoren (i mio. EUR.)

>TABELPOSITION>

Markedsføring

Fordeling og prognoser i tal for markedsføringssektoren (i mio. EUR.)

>TABELPOSITION>

Pilotprojekter

Fordeling og prognoser i tal for pilotprojekter (i mio. EUR.)

>TABELPOSITION>

7.2 Omkostningernes fordeling på foranstaltningens elementer

Fordeling og prognoser i tal for pilotprojekter (i mio. EUR.)

>TABELPOSITION>

Aktioner i forhold til sektoren

FORPLIGTELSESBEVILLINGER i mio. EUR (løbende priser)

>TABELPOSITION>

7.3 Udgifter til faglig bistand inkluderet i budgettets del B

Horisontale udgifter

FORPLIGTELSESBEVILLINGER i mio. EUR (løbende priser)

>TABELPOSITION>

Kommissionen påtænker at søge ekstern faglig og/eller administrativ bistand, når der skal foretages en udvælgelse blandt forslagene og til at bistå med overvågningen af projekterne. I forbindelse med programmerne MEDIA I og MEDIA II fik den bistand fra kontorer for faglig bistand med ekspertise inden for de områder, programmerne dækkede. Den form for ekstern faglig og/eller administrativ bistand, der skal bruges ved gennemførelsen af dette program, vil blive fastlagt i henhold til de retningslinjer, Kommissionen udstikker på området. Hvis der ved gennemførelsen af dette program skal bruges kontorer for faglig bistand, vil kollegiet blive behørigt underrettet herom i henhold til Vade-mecum for kontorer for faglig bistand.

7.4 Forfaldsplan for forpligtelses- og betalingsbevillinger

FORPLIGTELSESBEVILLINGER i mio. EUR

>TABELPOSITION>

8. FORHOLDSREGLER MOD BEDRAGERI

Udvælgelse af støttemodtagere under programmet foretages i forbindelse med en indkaldelse af forslag, der offentliggøres flere gange årligt i De Europæiske Fællesskabers Tidende. Før en ansøgning om fællesskabsstøtte godkendes, vurderer Kommissionen den nøje for at vurdere, om den er i overensstemmelse med Rådets afgørelser og med de i indkaldelsen anførte betingelser.

Ansøgninger om fællesskabsstøtte skal indeholde:

- en finansieringsplan med alle oplysninger om finansieringen af projekterne, herunder den finansielle støtte, Kommissionen anmodes om;

- en foreløbig tidsplan for arbejdet;

- alle øvrige nyttige oplysninger, som Kommissionen måtte forlange i betingelserne for indkaldelserne af forslag.

Med henblik på at foretage en udvælgelse blandt forslagene bistås Kommissionen af kontorer for faglig bistand med ekspertise på de områder, programmet dækker. De forslag, der udvælges som støtteberettigede, forelægges først uafhængige eksperter og sendes derefter til MEDIA-udvalget, der består af repræsentanter for de stater, der deltager i programmet, før den endelige beslutning træffes af Europa-Kommissionen.

Betaling af finansiel støtte er betinget af, at der forud for betalingen fremlægges detaljerede oversigtsbilag og aktivitetsrapporter. Betaling forudsætter endvidere kontrolforanstaltninger på stedet (revision) og en central overvågning.

Desuden foretager forskellige organer (revisionsretten, finanskontrollen og den anvisningsberettigede) kontroller hos ledelsen for de gennemførte aktioner og hos støttemodtagerne.

9. OPLYSNINGER OM COST/EFFECTIVENESS

9.1 Specifikke og kvantificerbare mål, målgruppe

Målet for udvikling er at afhjælpe den kroniske mangel på investeringer i udviklingsfasen inden for den europæiske industri, især for så vidt angår projekter, der har et kommercielt potentiale på det europæiske marked. Målet er ligeledes at hjælpe uafhængige virksomheder til at styrkes og oprette netværk.

Støtten til udvikling skal gøre det muligt:

- På kort sigt: at indskyde supplerende finansiel støtte i virksomheder, der udvikler projekter inden for fiktion, tegne- og dukkefilm, dokumentarfilm, og hvori indgår brugen af nye teknologier.

- På længere sigt: (og i samarbejde med erhvervsuddannelse) at ændre branchens praksis, så den i højere grand bliver orienteret mod projektudvikling.

Støtten til udvikling skal således gøre det muligt:

- at tilskynde de mest dynamiske uafhængige producenter til at anlægge egentlige strategier for en kommerciel udvikling;

- at disse aktører kan få en kritisk størrelse, der kan sikre, at omsætning, katalogindtægter og driftsresultater kan give mulighed for at øge investeringerne i udvikling af europæiske projekter.

Støtten til distribution skal gøre det muligt:

På kort sigt:

- at øge europæiske produktioners adgang til de forskellige former for udnyttelse, der findes i Europa og fremme udbredelsen af europæiske produktioner på det indre marked;

- at forbedre publikums adgang til europæiske produktioner uden for produktionslandet (mangfoldigheden i det kulturelle udbud) ved blandt andet at støtte flersprogede produktioner;

- at forbedre disse produktioners placering, synlighed og rentabilitet på forskellige medier (biograf, video og DVD, fjernsyn);

- at tilskynde nationale og internationale distributører (salgsagenter) til at øge deres investeringer på hver europæisk produktion (reklame, markedsføring);

- at tilskynde distributionssektoren (den nationale og internationale) til i stadig stigende grad at investere i værkernes produktionsstadium, især de værker, der er produceret i et andet land.

På mellemlang sigt:

- at øge europæiske værkers udbredelse og rentabilitet på det europæiske og internationale marked på alle medier, der er tilgængelige for forbrugerne;

- at styrke distributionsselskabernes konkurrenceevne (biograf, video, TV) samt oprettelse og udnyttelse af kataloger over rettigheder til europæiske produktioner;

- at udvikle netværkssamarbejde og fælles strategier på europæisk plan ved at udvikle forbindelserne mellem distribution og produktion;

- at øge produktionen af værker til det europæiske marked (distribution-led production) med respekt for den sproglige og kulturelle mangfoldighed;

- kulturelt udtrykt: at udvikle den europæiske offentligheds kendskab til og smag for produktioner fra andre europæiske lande og således styrke Europas kulturelle identitet i dens mangfoldighed af udtryk.

Støtten til markedsføring skal gøre det muligt:

- at fremme europæiske audiovisuelle branchefolks og programmers tilstedeværelse på de traditionelle markeder og også på de nye europæiske og internationale markeder;

- at fremme europæiske audiovisuelle branchefolks og programmers deltagelse i alle aktioner, der sigter mod at fremme udbredelse, udveksling og salg af europæiske programmer i og uden for Europa;

- at tilskynde til fremvisning af europæiske audiovisuelle produktioner under europæiske og internationale arrangementer og/eller på festivaler;

- at tilskynde til netværkssamarbejde mellem branchefolk og nationale foreninger på europæisk plan med henblik på at optimere ressourcerne.

Sektor // Målgruppe

Udvikling // - Uafhængige, europæiske produktionsselskaber (SMV)

- Fiktion

- Dokumentarfilm

- Tegne- og dukkefilm

- Multimedier

Distribution // - Europæiske filmdistributører (biograf, video, DVD, osv.)

- Uafhængige europæiske producenter af spille- og fjernsynsfilm

- Europæiske salgsagenter (sales agents)

- Indehavere af ophavsret til værker (kataloger): tv-selskaber, osv.

- Temakanaler

- Uafhængige, europæiske biografer/tv-selskaber

Markedsføring // - Europæiske og internationale audiovisuelle messer

- Internationale audiovisuelle festivaler, hvor der vises mange europæiske produktioner

- Europæiske sammenslutninger af internationale audiovisuelle festivaler, hvor der vises mange europæiske produktioner

- Europæiske audiovisuelle operatører

- Internationale audiovisuelle arrangementer med henblik på markedsføring af europæiske værker og talenter

9.2 Begrundelse for foranstaltningen

Behovet for EF-støtte, især under hensyntagen til nærhedsprincippet:

Det foreslåede støtteprogram indgår i Den Europæiske Unions audiovisuelle politik.

Programmet virker efter subsidiaritetsprincippet som supplement til initiativer på nationalt plan. Det støtter og supplerer aktioner, der gennemføres på nationalt plan. Det opfylder målene i traktaten, navnlig i artikel 157, der sigter mod:

- at industrien hurtigere kan tilpasse sig strukturforandringerne;

- at fremme et klima, der er gunstigt for initiativer og udvikling af virksomheder overalt i Fællesskabet, navnlig små og mellemstore virksomheder;

- at fremme et klima, der er gunstigt for samarbejde mellem virksomheder;

- at fremme udnyttelsen af det industrielle potentiale i politikkerne for innovation, forskning og teknologisk udvikling.

Valg af støtteform

Der er tale om en økonomisk tilskyndelse, der skal mobilisere supplerende investeringer fra industrien og skabe en betydelig stigning i aktivitetsniveauet. Denne fremgangsmåde er i overensstemmelse med markedets realiteter og stimulerer samtidig aktiviteten.

Den offentlige nationale støtte er i vid udstrækning rettet mod produktionsområdet, mens støtten fra MEDIA går til sektorerne for projektudvikling og distribution af produktioner. Den nationale støtte til produktionssektoren udgør 59% af den samlede nationale støtte mod omkring 5% til distribution og 6% til udnyttelse.

Gennem tilvejebringelse af kapital (inden for rammerne af MEDIA II) har EF-støtten en gennemsnitlig multiplikatoreffekt på 4,19 inden for udvikling og 7,2 inden for distribution.

De vigtigste usikkerhedsfaktorer, der kan påvirke foranstaltningens specifikke resultater er, at det drejer sig om en prototypeindustri med høj risiko.

9.3 Overvågning og evaluering af foranstaltningen

Resultatindikatorer:

>TABELPOSITION>

>TABELPOSITION>

Kommissionen overvåger de mest relevante indikatorer under gennemførelsen af programmet. I henhold til de kontrakter, der er indgået med Kommissionen, er modtagere af finansiel støtte forpligtede til at indsende de nødvendige oplysninger, så der kan foretages en løbende evaluering, en midtvejsevaluering og en efterfølgende evaluering.

Evalueringsbetingelser og -hyppighed

Kommissionen udarbejder to evalueringsrapporter om programmet.

Midtvejsevaluering: Den første rapport skal udfærdiges to år efter iværksættelsen af programmet. Denne rapport har til formål at give en første evaluering af midtvejsresultaterne med henblik på eventuelt at foretage nødvendige ændringer og justeringer for anden del af programmet. Med henblik herpå kan Kommissionen indgå samarbejde med eksterne konsulenter, der udvælges efter en udbudsprocedure på grundlag af deres sagkundskab. Kommissionens rapport forelægges Europa-Parlamentet, Rådet og Det Økonomiske og Sociale Udvalg.

Endelig rapport: Den anden rapport skal udfærdiges efter fem års gennemførelse af programmet. Denne rapport har til formål at evaluere de sammenlignende resultater af støtteordningerne i forhold til programmets formål. Som for midtvejsrapporten kan Kommissionen indgå samarbejde med eksterne konsulenter. Den endelige rapport forelægges Europa-Parlamentet, Rådet og Det Økonomiske og Sociale Udvalg.

På grundlag af de indhøstede erfaringer med MEDIA II-programmet påtænker Kommissionen endvidere at fortsætte den revisionspraksis, hvor der foretages revision hos støttemodtagerne (ca. 30 om året) for at kontrollere, at EF-midlerne er brugt efter hensigten. Resultaterne af revisionerne danner grundlag for en skriftlig rapport.

Vurdering af de opnåede resultater:

Informationer, der gør det muligt at måle effekt, resultater og virkninger af programmet, vil blive hentet fra følgende kilder:

- Statistiske data, der udarbejdes på grundlag af oplysninger i ansøgningerne og i opfølgningen af kontrakterne med støtteansøgerne;

- Revisionsrapporter for et udsnit af programmets støttemodtagere (30 om året);

- Samtaler med MEDIA-kontorer og kontakter på de nationale markeder;

- Samtaler med eksperter og institutioner (nationale og internationale branche foreninger);

- Samtaler med audiovisuelle branchefolk og med specialiserede uddannelses institutioner.

10. UDGIFTER TIL ADMINISTRATION (DET ALMINDELIGE BUDGETS SEKTION III, DEL A)

Denne del af finansieringsoversigten fremsendes til GD BUDG og GD ADMIN. Sidstnævnte videresender den til GD BUDG med en udtalelse.

De nødvendige administrative midler vil fremkomme ved Kommissionens årlige beslutning om tildeling af midler under hensyntagen bl.a. til det yderligere personale og de yderligere beløb, budgetmyndigheden måtte have bevilget.

10.1 Indvirkningen på antallet af stillinger

>TABELPOSITION>

Den konkrete mobilisering af de nødvendige administrative ressourcer vil kunne ske på grundlag af Kommissionens årlige beslutning om fordeling af ressourcerne, bl.a. under hensyn til de yderligere ressourcer, der tildeles af budgetmyndigheden.

Som følge heraf må GD EAC tage højde for risikoen for, at budgetmyndigheden efter vedtagelse af dette forslag til retsakt ikke bevilger Kommissionen de nødvendige ekstra ressourcer. I så fald, og hvis der ikke er mulighed for omplacering fra andre af Kommissionens tjenestegrene, må GD EAC selv - udelukkende gennem intern omplacering - opfylde de ekstra behov for menneskelige ressourcer.

10.2 De supplerende menneskelige ressourcers samlede finansielle indvirkning

(EUR)

>TABELPOSITION>

Beløbene angiver de samlede omkostninger til yderligere ansættelser for hele foranstaltningens varighed, hvis den er af bestemt varighed og for 12 måneder, hvis den er af ubestemt varighed.

10.3 Forøgelse af andre driftsudgifter som følge af foranstaltningen bl.a. til udvalgs- og ekspertmøder

(EUR)

>TABELPOSITION>

Udgifterne vedrørende de ansatte i lønklasse A-7 i pkt. 10 bliver dækket af bevillingerne fra den samlede tilsvarende ramme i GD EAC.